Държавен вестник, бр. 56, 2000 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  56
11. планирано използване на набрания чрез
емисията капитал;
12. информация и перспективи пред дружес-
твото за текущата финансова година.
(2) Данните по ал. 1, т. 11 и 12 могат да бъдат
публикувани в резюме по реда на чл. 115, ал. 2
ЗППЦК или да бъдат обнародвани в “Държавен
вестник”. Пълната информация по ал. 1, т. 11 и 12
се предоставя на разположение на акционерите
по реда на чл. 224 от Търговския закон.
(3) Дружеството може да публикува покана-
та за свикване на общото събрание, ако в 14-
дневния срок по чл. 112, ал. 6 ЗППЦК не е уве-
домено от комисията за откриване на произ-
водство по налагане на принудителна админис-
тративна мярка по чл. 212, ал. 1 ЗППЦК относ-
но предлаганото увеличаване на капитала.
Чл. 37. Разпоредбите на глави първа и втора
се прилагат съответно и при публичното пред-
лагане на други права, свързани с акции, обли-
гации или други дългови ценни книжа и инвес-
тиционните договори.
Г л а в а  ч е т в ъ р т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 38. (1) Лицата, които са извършили на-
рушения на наредбата, както и лицата, които са
допуснали извършването на такива нарушения,
се наказват съгласно чл. 221, ал. 1 ЗППЦК или
чл. 32, ал. 2 от Закона за административните
нарушения и наказания.
(2) Актовете за констатираните нарушения
на наредбата се съставят от упълномощени от
председателя на комисията длъжностни лица,
а наказателните постановления се издават от
председателя на комисията.
(3) Установяването на нарушенията, изда-
ването, обжалването и изпълнението на на-
казателните постановления се извършват по
реда на Закона за административните нару-
шения и наказания.
ДОПЪЛНИТЕЛНА РАЗПОРЕДБА
§ 1. По смисъла на наредбата “ISIN код на
ценните книжа” е идентификационният код по
Банковия унифициран стандарт 8097 “Номера-
ция на емисии ценни книжа”.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредбата се издава на основание § 16,
ал. 1 във връзка с чл. 82, ал. 1, т. 6, чл. 88, ал. 2,
т. 2, чл. 90, т. 4, чл. 93, ал. 1 и 7, чл. 94, ал. 2, чл. 95,
ал. 2, чл. 97, ал. 2 и чл. 98, ал. 1, т. 6  ЗППЦК.
§ 3. При достигане на пълно съответствие
между регистъра на БУЛСТАТ и данъчния ре-
гистър данъчните субекти се индивидуализи-
рат чрез Единния идентификационен код (ЕИК).
До постигането на пълно съответствие се из-
ползва задължително и данъчният номер.
§ 4. Комисията дава указания по прилагане-
то на наредбата.
37873
ПОСТАНОВЛЕНИЕ № 120
ОТ 3 ЮЛИ 2000 Г.
за приемане на Устройствен правилник на
Държавната комисия за енергийно регулиране
и на нейната администрация
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра-
вилник на Държавната комисия за енергийно
регулиране и на нейната администрация.
Министър-председател: Иван Костов
Главен секретар на Министерския съвет:
Елиана Масева
УСТРОЙСТВЕН ПРАВИЛНИК
на Държавната комисия за енергийно регули-
ране и на нейната администрация
Раздел I
Общи разпоредби
Чл. 1. С правилника се определят организа-
цията на работа и редът на дейност на Държав-
ната комисия за енергийно регулиране, нари-
чана по-нататък “комисията”, както и структу-
рата, организацията на работа и числеността
на персонала на нейната администрация.
Чл. 2. (1) Комисията е държавен орган към
Министерския съвет, който осъществява дър-
жавното регулиране в енергетиката.
(2) Комисията е юридическо лице на бю-
джетна издръжка със седалище София.
Чл. 3. (1) Комисията издава лицензионен
бюлетин най-малко веднъж на 6 месеца.
(2) В лицензионния бюлетин по ал. 1 се пуб-
ликуват решенията на комисията за издаване,
изменяне, прекратяване и отнемане на разре-
шения и лицензии, издадените разрешения и
лицензии, както и други актове и документи,
свързани с прилагането на Закона за енергети-
ката и енергийната ефективност.
(3) Разходите по отпечатване на информа-
ционния бюлетин се поемат от бюджета на
комисията.
(4) Комисията формира и провежда инфор-
мационна стратегия и политика, които при спаз-
ване разпоредбите на Конституцията и закони-
те на страната гарантират откритост и достъп-
ност на дейността на ръководената от нея ад-
министрация.
(5) Комисията организира предоставянето
на редовна и изчерпателна информация на сред-
ствата за масово осведомяване и на дирекция
“Информация и връзки с обществеността” на
Министерския съвет за своята работа.
Раздел II
Дейност на комисията
Чл. 4. (1) Комисията е колегиален орган и се
състои от 7 членове, в това число председател
и заместник-председател.
(2) Комисията се представлява пред трети
лица от нейния председател.